Sagunt sol·licitarà una comissió bipartita amb Canet d’En Berenguer per a la construcció d'un pont sobre el Palància
03 de març 2017

 ​ ![](/media/qngorusz/92_img_7125.jpg)

El Ple de l'Ajuntament de Sagunt ha aprovat per unanimitat de tots els grups presents demanar a l'Ajuntament de Canet d'En Berenguer una comissió conjunta entre els dos consistoris, amb l'objecte de buscar les opcions més adequades en el marc actual, tant en l'àmbit urbanístic i tècnic com econòmic o competencial, per a la construcció d'un pont sobre el riu Palància que unisca la platja del Port de Sagunt amb la de Canet.

La proposta, presentada per Iniciativa Porteña, especifica que l'Ajuntament de Sagunt traslladarà a la Comissió d'Urbanisme quines són les opcions més adequades per a la ubicació d’eixe pont, amb el compromís de realitzar les modificacions pertinents perquè en el futur no existisquen traves que puguen impedir la seua construcció.

A petició d'Esquerra Unida, també es tindrà en compte l'opinió dels veïns sobre la ubicació del pont. A més, la comissió convidarà la Confederació Hidrogràfica del Xúquer a participar-hi.

La proposta d'IP denuncia que **“malgrat l'aprovació de diferents mocions, les Administracions han fet cas omís d’esta reivindicació, que al nostre parer és una necessitat, atés que l'única connexió que existia entre les platges de Canet i el Port de Sagunt, un gual no exempt de riscos, fou seriosament danyada pel temporal de fa dos anys i posteriorment arrasat per la pròpia Confederació”**. 

*   [](http://www.facebook.com/sharer.php?u=https://aytosagunto.es/va/actualitat/sagunt-sol-licitarà-una-comissió-bipartita-amb-canet-d-en-berenguer-per-a-la-construcció-d-un-pont-sobre-el-palància/ "Facebook")
*   [](http://twitter.com/share?url=https://aytosagunto.es/va/actualitat/sagunt-sol-licitarà-una-comissió-bipartita-amb-canet-d-en-berenguer-per-a-la-construcció-d-un-pont-sobre-el-palància/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/sagunt-sol-licitarà-una-comissió-bipartita-amb-canet-d-en-berenguer-per-a-la-construcció-d-un-pont-sobre-el-palància/ "Linked In")
*   [](mailto:?body=https://aytosagunto.es/va/actualitat/sagunt-sol-licitarà-una-comissió-bipartita-amb-canet-d-en-berenguer-per-a-la-construcció-d-un-pont-sobre-el-palància/)